《听徐雪江琴》
宋代·汪元量

徐卿寒夜弹玉琴，冻云妒月波澄阴。
海上神峰削幽翠，十二楼澄玉妃坠。
湘娥素女相对泣，翠竹苍梧泪痕湿。
幽兰不香蕙花死，千愁万怨青枫里。
风敲叶脱雨如啸，百鸟喧啾孤凤叫。
老龙吐珠亦洒洒，山鬼摇闩走堂下。
徐卿徐卿且停手，呼儿割鸡酌春酒。
曲高调古人不识，侧耳西楼咽筝笛。

作者简介：汪元量（1241～1317年后）南宋末诗人、词人、宫廷琴师。字大有，号水云，亦自号水云子、楚狂、江南倦客，钱塘（今浙江杭州）人。琳第三子。度宗时以善琴供奉宫掖。恭宗德祐二年（1276）临安陷，随三宫入燕。尝谒文天祥于狱中。元世祖至元二十五年（1288）出家为道士，获南归，次年抵钱塘。后往来江西、湖北、四川等地，终老湖山。诗多纪国亡澄后事，时人比之杜甫，有“诗史”之目，有《水云集》、《湖山类稿》。